देश निर्माणको जिम्मा नेताको मात्रै हो भनिएकैले देश यो तहसम्म बिग्रिएको हो । सबैको उत्तिकै अधिकार र दायित्व छ । मन लागे जो पनि राजनीतिमा जान सक्छ । डाक्टर, पाइलट, इन्जिनियरले राजनीति गर्नु हुँदैन भन्नेहरु पनि छन्, म अचम्ममा पर्छु । देश बनाउने सबैले हो । कुनै पेसा वा व्यवसाय गर्ने व्यक्तिले राजनीति गर्नु हुँदैन भन्ने संकीर्ण सोच त्याग्नुपर्छ । देश बनाउने जिम्मेवारी नेताको मात्रै हो भन्नेसँग तर्क गरेर जित्न सकिँदैन ।
